
	13 Αυγούστου 2025

ΑΝΑΚΟΙΝΩΣΗ

Δημόσια Διαβούλευση για τα νομοσχέδια με τίτλους:
α)  «Ο περί Προώθησης και Ενθάρρυνσης της Χρήσης των Ανανεώσιμων Πηγών Ενέργειας (Τροποποιητικός) (Αρ. 2) Νόμος του 2025» και
β) «ο περί Προδιαγραφών, Κριτηρίων Αειφορίας και Μείωσης των Εκπομπών των Καυσίμων (Τροποποιητικός) Νόμος του 2025»
 

Το Υπουργείο Ενέργειας, Εμπορίου και Βιομηχανίας ανακοινώνει ότι από σήμερα 13 Αυγούστου 2025 μέχρι τις 12 Σεπτεμβρίου 2025, θέτει σε Δημόσια Διαβούλευση τα ακόλουθα δύο προσχέδια νομοσχεδίων με τίτλους: 
α) «ο περί Προώθησης και Ενθάρρυνσης της Χρήσης των Ανανεώσιμων Πηγών Ενέργειας (Τροποποιητικός) (Αρ.2) Νόμος του 2025» και 
β) «ο περί Προδιαγραφών, Κριτηρίων Αειφορίας και Μείωσης των Εκπομπών των Καυσίμων (Τροποποιητικός) Νόμος του 2025».

α) Ο «περί Προώθησης και Ενθάρρυνσης της Χρήσης των Ανανεώσιμων Πηγών Ενέργειας (Τροποποιητικός) (Αρ.2) Νόμο του 2025»

Το προσχέδιο του νομοσχεδίου ετοιμάστηκε για σκοπούς μερικής εναρμόνισης με το άρθρο 1, σημεία 1 έως 14 της Οδηγίας (ΕΕ) 2023/2413 του Ευρωπαϊκού Κοινοβουλίου και του Συμβουλίου της 18ης Οκτωβρίου 2023, για την τροποποίηση της Οδηγίας (ΕΕ) 2018/2001, του Κανονισμού (ΕΕ) 2018/1999 και της Οδηγίας 98/70/ΕΚ όσον αφορά την προώθηση της ενέργειας από ανανεώσιμες πηγές, και την κατάργηση της οδηγίας (ΕΕ) 2015/652 του Συμβουλίου.

Το νομοσχέδιο καθορίζει νέο δεσμευτικό ενωσιακό στόχο για το συνολικό μερίδιο ενέργειας από ανανεώσιμες πηγές στην ακαθάριστη τελική κατανάλωση ενέργειας της Ευρωπαϊκής Ένωσης το έτος 2030, δεσμευτικό μερίδιο ενέργειας από ανανεώσιμες πηγές στον τομέα της θέρμανσης και της ψύξης και μη υποχρεωτικά μερίδια ενέργειας από ανανεώσιμες πηγές στον βιομηχανικό τομέα, στον κτιριακό τομέα και στην τηλεθέρμανση και την τηλεψύξη. Επιπρόσθετα, το νομοσχέδιο εισάγει, μεταξύ άλλων, πρόνοιες που αφορούν το πλαίσιο συνεργασίας για κοινά έργα ΑΠΕ με ένα ή περισσότερα κράτη μέλη της ΕΕ, τη χαρτογράφηση αναγκαίων περιοχών για την επίτευξη της εθνικής συνεισφοράς στον συνολικό στόχο της Ένωσης για την ανανεώσιμη ενέργειας για το 2030, τον καθορισμό περιοχών επιτάχυνσης έργων ΑΠΕ, τη διαδικασία αδειοδότησης εντός τέτοιων περιοχών και τα χρονοδιαγράμματα ολοκλήρωσης της διαδικασίας αδειοδότησης, τις τεχνικές προδιαγραφές εξοπλισμού και συστημάτων ενέργειας από ΑΠΕ, την πιστοποίηση εγκαταστατών σημείων επαναφόρτισης που επιτρέπουν την ανταπόκριση στη ζήτηση, η δυνατότητα πρόσβασης σε βασικές πληροφορίες για τις οικιακές μπαταρίες, τις μπαταρίες βιομηχανικού τύπου και τις μπαταρίες ηλεκτρικών οχημάτων  και τη διασφάλιση λειτουργιών έξυπνης και αμφίδρομης επαναφόρτισης.
 
Το νομοσχέδιο, το έντυπο υποβολής σχολίων, τα συνοδευτικά έγγραφα καθώς και άλλες χρήσιμες πληροφορίες βρίσκονται αναρτημένα στην πλατφόρμα e-consultation.gov.cy κάτω από την ενότητα ο «περί Προώθησης και Ενθάρρυνσης της Χρήσης των Ανανεώσιμων Πηγών Ενέργειας (Τροποποιητικός) (Αρ.2) Νόμο του 2025».

β) Ο «περί Προδιαγραφών, Κριτηρίων Αειφορίας και Μείωσης των Εκπομπών των Καυσίμων (Τροποποιητικός) Νόμος του 2025»

Το προσχέδιο του νομοσχεδίου ετοιμάστηκε για σκοπούς μερικής εναρμόνισης με το άρθρο 1 σημεία 15 έως 22 και άρθρο 3, σημεία 1, 2 και 4 της Οδηγίας (ΕΕ) 2023/2413 του Ευρωπαϊκού Κοινοβουλίου και του Συμβουλίου της 18ης Οκτωβρίου 2023, για την τροποποίηση της Οδηγίας (ΕΕ) 2018/2001, του Κανονισμού (ΕΕ) 2018/1999 και της Οδηγίας 98/70/ΕΚ όσον αφορά την προώθηση της ενέργειας από ανανεώσιμες πηγές, και την κατάργηση της οδηγίας (ΕΕ) 2015/652 του Συμβουλίου, καθώς και μερικής εναρμόνισης με τα άρθρα 3, 4, 10 και 12 του Κανονισμού (ΕΕ) 2023/2405 του Ευρωπαϊκού Κοινοβουλίου και του Συμβουλίου της 18ης Οκτωβρίου 2023 σχετικά με τη διασφάλιση ισότιμων όρων ανταγωνισμού για βιώσιμες αεροπορικές μεταφορές (ReFuelEU aviation).

Με το νομοσχέδιο καθορίζονται νέοι δεσμευτικοί στόχοι και επιμέρους στόχοι για τον τομέα των μεταφορών. Συγκεκριμένα, ο στόχος των μεταφορών μπορεί να καθοριστεί είτε ως μερίδιο ΑΠΕ στην τελική κατανάλωση ενέργειας στις μεταφορές το οποίο ανέρχεται τουλάχιστον στο 29% έως το 2030, ή ως μείωση της έντασης των εκπομπών αερίων του θερμοκηπίου κατά τουλάχιστον 14,5% έως το 2030, σε σύγκριση με τη βάση αναφοράς που είναι 94g CO2/MJ. Οι επιμέρους στόχοι αφορούν το συνδυασμένο μερίδιο προηγμένων βιοκαυσίμων και βιοαερίου που παράγονται από τις πρώτες ύλες του Παραρτήματος ΙΧ, μέρος Α της οδηγίας και των ανανεώσιμων καυσίμων μη βιολογικής προέλευσης στην ενέργεια που παρέχεται στον τομέα των μεταφορών.

Επιπρόσθετα με το νομοσχέδιο εισάγονται αυστηρότερα κριτήρια αειφορίας και μείωσης των εκπομπών αερίων του θερμοκηπίου για τα ανανεώσιμα καύσιμα, αυστηρότεροι έλεγχοι για τα ανανεώσιμα όσον αφορά την επαλήθευση της τήρησης των κριτηρίων αειφορίας και μείωσης των εκπομπών αερίων του θερμοκηπίου, δημιουργείται η ενωσιακή βάση δεδομένων, καθορίζονται οι μεθοδολογίες υπολογισμού για επίτευξη των στόχων των μεταφορών, καθορίζονται οι ποινές για τις παραβάσεις. Επιπλέον εισάγονται οι υποχρεώσεις των προμηθευτών αεροπορικών καυσίμων για χρήση βιώσιμων αεροπορικών καυσίμων και συνθετικών αεροπορικών καυσίμων και για υποβολή ετήσιας έκθεσης, ενώ καθορίζονται οι ποινές (πρόστιμα) για τους προμηθευτές αεροπορικών καυσίμων που δεν πέτυχαν τον στόχο τους ή παρείχαν ανακριβείς και παραπλανητικές πληροφορίες. Τέλος με το νομοσχέδιο εισάγονται περαιτέρω ρυθμίσεις όσον αφορά τον εντοπισμό παραβάσεων σε σχέση με την ποιότητα των καυσίμων πλοίων.



Το νομοσχέδιο, το έντυπο υποβολής σχολίων, τα συνοδευτικά έγγραφα καθώς και άλλες χρήσιμες πληροφορίες βρίσκονται αναρτημένα στην πλατφόρμα e-consultation.gov.cy κάτω από την ενότητα ο «περί Προδιαγραφών, Κριτηρίων Αειφορίας και Μείωσης των Εκπομπών των Καυσίμων (Τροποποιητικός) Νόμος του 2025».






------------------------------------------------------------------
[image: A close up of a sign

Description automatically generated]	
energyservice@meci.gov.cy, www.energy.gov.cy 
Τηλ.: 22409303 | Φαξ: 22304964 | 1421 Λευκωσία

image1.png
YMNOYPrEIO ENEPIrEIAZ
EMMOPIOY KAI BIOMHXANIAZ




image2.png
\ o
! / ;
N §W 4
NN 4

Pl

Kunpiakn Anuokparia




image3.png
x YHNOYPrEIO ENEPrEIAZ
Q\ EMMOPIOY KAI BIOMHXANIAZ




